འཇུར་སྒྲོག་ཞིག་པ། །
སྔར་བཟའ་ཚོ་གཉིས་རྒྱུན་དུ་ཁ་རྩོད་ཁོ་ན་ཤོར་གྱི་ཡོད། ཉིན་ཞིག་ཁ་རྩོད་
རྒྱུན་མི་ཆད་པར་ཐུག་པས་སྐྱེད་པ་དེ་ཐབས་ཟད་འུ་ཐུག་གི་གནས་སུ་གྱར་ནས།
ད་ཁྱོད་ཉིན་ལྟར་རེ་བཞིན་ངུ་གིན་དུ་སྡོད། ང་ཆུར་མཆོང་བར་འགྲོ་གི་ཡིན་ཟེར་
བཞིན་ལྡིག་སྒྲ་དང་བཅས་ཏེ་གྲོང་ཚོ་དང་ཐག་ཉེ་བའི་རྒྱུགས་ཆུ་ཆེན་པོ་ཞིག་ཡོད་
པ་དེའི་ཕྱོགས་སུ་ཕྱིན། ཁོའི་བསམ་པར་རྒྱུགས་ཆུ་ནི་དྲག་ཏུ་འཕྱུར་ལ་མཆོངས་
ཟིན་ན་གཅིག་ནས་ཤི་དུས་ལུས་ལ་བཟོད་པར་དཀའ་བའི་ན་ཟུག་གཏོང་ངེས་པ་
མ་ཟད༌གཉིས༌ནས༌ཕ་མ་སྤུན་མཆེད་དང་རྩ་བ་ནས་ཐུག་རྒྱུ་མེད་པས་ཅི་དྲག ད་
ཆུའི་ཕྱོགས་སུ་གོམ་པ་སྤོས་ཟིན་པས་མ་མཆོངས་ན་ཡུལ་མི་ཚོ་ལ་ཡང༌ངོ་ཚ་
བསམ་ནས་སོམ་ཉིའི་དྲ་བར་ཚུད། ཕྱིར་བལྟ་དུས་ཁྱིམ་མཚེས་ཀྱི་ཨ༌ཕ༌རང༌གི་
རྗེས་སུ་ཡོང་བ་མཐོང་བས་ལམ་སང་འཇུར་སྒྲོག་ཞིག་ཁུལ་གྱི་ལྷམ་ལ་ལག་པ་
འཆང་ནས་བསྡད། ཁྱིམ་མཚེས་ཕ་དེ་རང་གི་འཁྲིས་སུ་འབྱོར་ནས་ཁྱོད་སྨྱོ་བ་རེད་
དམ་ཕ་མ་བུ་ཕྲུག་དེ་ཙམ་བཞག་སྟེ་ཆུར་མཆོངས་ནས་ཅི་བྱེད་ཟེར་བས་ངའི་
འཇུར་སྒྲོག་ཞིག་པ་མ་གཏོགས་ཆུར་མཆོངས་ཚར་བ་ཡོད་ཟེར་རོ། །
སྒྲུང་མཁན། སྙེ་མོ་རྫོང་ལྷུན་སྒང་ཤང་གི་ལྷག་པ་ཚེ་རིང༌།
བསྡུ་མཁན། སྙེ་མོ་རྫོང་རྩོམ་རིག་པུའུ་ཡི་ཚེ་རིང་རྡོ་རྗེ། ནོར་བུ་བཀྲ་ཤིས།
བསྡུ་དུས། 1991. 6
-484-

དགོད་གཏམ། .